title: Marienplatz (Múnich)
text: Marienplatz (en aragonés plaza de María) ye la plaza central de Múnich, Alemanya, dende la fundación d'a ciudat en 1158. A Marienplatz ye hue lo centro neuralchico d'a vida d'a ciudat, arredol d'a quala s'extienden as prencipals carreras comercials con tot tipo de botigas y restaurants.
  
  Entre la Edat Meya la plaza teneba lo nombre de Marktplatz (en aragonés plaza d'o mercau) u tamién Schrannenplatz (en aragonés plaza d'o mercau de venda de cerials). Astí amás de mercaus se celebraban torneyos u grans festividatz con ocasión de visitas importants a la ciudat como la de l'Emperador. 
  O nombre de Marienplatz proviene d'a Mariensäule (en aragonés pilar u columna de María), que ocupa lo centro d'a plaza y estió erichiu en 1638 pa celebrar lo final d'a ocupación sueca entre la Guerra d'as Trenta Anyatas.
  
  Actualment, a Marienplatz ye flanquiada per o Neues Rathaus (en aragonés nueva Casa d'a Villa) y lo Altes Rathaus (en aragonés Viella Casa d'a Villa).
  
  En una cantonada d'a plaza se troba la popularment conoixida como  Fischbrunnen (en aragonés Fuent d'o Peix), una fuent que antis mas serviba a los pescateros d'o mercau pa mantener fresco lo suyo peix y que hue día ye un puesto de trobada d'a chent d'a ciudat.
  
  Plazas de Múnich